D tin i d-yetteffɣen deg yiɣmisen akked tesɣunin, meḥsub ttwarunt ɣef lkaɣeḍ. Tella twassant (yal ass), amedya n «Tiɣremt». Tella diɣ tmalsant (yal amalas), amedya n «Aɣmis n yimaziɣen», «L’hebdo n tmurt», «Iẓuran», «Asalu», «Amaynut»...atg. Llan diɣ yimayyuren (yal aggur), amedya n 12 n wuṭṭunen n uɣmis «Tiɣremt», i d-yeffɣen gar yennayer n 2015 d 2016, yella diɣen uɣmis «Tamurt». Am wakken, llan wid n ukraḍyur neɣ n umseddis, maca ineggura-a ttilin s waṭas d tisɣunin mačči d iɣmisen. Ad d-nawi awal ugar ɣef yiɣmsen yuran s tmaziɣt wala tisɣunin, imi fell-asen i neqdec di tezrawt-a.